Erik Bruhn
Store norske leksikon,Kunst og estetikk,Dans,Scenisk dans,Klassisk ballett,Klassisk ballett: internasjonale kunstnere og kompanier
Erik Bruhn var en dansk ballettdanser. Han var solodanser ved Det Kongelige Teater i København i 1949–1956, og opptrådte fra 1956 som gjesteartist verden over. Han var også en ypperlig pedagog, mindre fremtredende som koreograf, men en dyktig iscenesetter av andres koreografi, spesielt Bournonvilles balletter.
Bruhn utmerket seg ved å gi de klassiske rollene (James i Sylfiden, Albrecht i Giselle) en moderne psykologisk tolkning. Med sin personlige utforming av rollene og sin perfekte teknikk briljerte han også i moderne balletter (Jean i Birgit Cullbergs Frøken Julie, Don José i Roland Petits Carmen). Bruhns stilfølelse og allsidige scenepersonlighet gjorde at han ble regnet som den fremste mannlige danseren i sin generasjon.Han var ballettsjef ved Stockholmsoperaen i 1967–1971, og senere ved den kanadiske nasjonalballetten. Han ga ut Bournonville and Ballet Technique sammen med Lilian Moore i 1961. Les mer i Store norske leksikon Dans i Danmark ballett